

Tárgy:  **A Cegléd Hivatásos Tűzoltóparancsnokság 2016. évi tevékenységéről szóló beszámoló megtárgyalása**

**E L Ő T E R J E S Z T É S**

**Csemő Község Képviselőtestületének**

**2017. április 25-én tartandó ülésére**

Tisztelt Képviselő-testület!

Az 1996. évi XXXI. a tűz elleni védekezésről, a műszaki mentésről és a tűzoltóságról szóló Törvény (5) bekezdése alapján a tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.

Cegléd Katasztrófavédelmi Kirendeltség hivatásos állománya az elmúlt időszakban biztosította az illetékességi területén élők biztonságát, az állomány áldozatkész munkájának köszönhetően az elmúlt években csökkent a szabadtéri tűzesetek, kéménytüzek és a szénmonoxid mérgezések száma, széles körben történt meg a lakosság tájékoztatása mely eredményekkel jelentősen nőtt az illetékességi területen élők biztonsága.

A Cegléd Hivatásos Tűzoltóparancsnokság 2016. évi tevékenységéről készült beszámolót – változatlan tartalommal - jelen előterjesztés mellékleteként rendelkezésre bocsájtom.

Tájékoztatom a Tisztelt Képviselőket, hogy Nagy Péter tűzoltó alezredes úr, mb. kirendeltség-vezető kérelmet terjesztett elő a testület felé, hogy a jelenleg fennálló munkafeltételek javítása, a műszaki eszközeink fejlesztése új eszközök beszerzése érdekében, az önkormányzat lehetőségéhez mérten az idei évben is nyújtson anyagi, tárgyi támogatást a Cegléd Katasztrófavédelmi Kirendeltség részére, ezen keresztül a kirendeltség szerves részeként a Cegléd Hivatásos Tűzoltóparancsnokságon dolgozó állomány munka-körülményeinek javítására.

E körben javaslom, hogy a korábbi évek gyakorlatának megfelelően a Tűzoltóság számára 100.000.-Ft összegben határozzon meg támogatást az idei évre vonatkozóan.

**A fentiekre tekintettel javaslom az alábbi tartalmú önkormányzati határozat elfogadását és közzétételét:**

**…/2017. (IV.25.) határozat**

**Csemő Község Önkormányzatának Képviselő-testülete a**

**Cegléd Hivatásos Tűzoltóparancsnokság 2016. évi tevékenységéről készült beszámolót elfogadta.**

**Határidő: az április hónapban esedékes testületi ülés**

**Felelős: polgármester**

Csemő, 2017. április 19.

Dr. Lakos Roland

polgármester