

Tárgy:  **A Dél-Pest Megyei Önkormányzatok Területfejlesztési Társulása megszűntetéséről döntés**

**E L Ő T E R J E S Z T É S**

**Csemő Község Képviselőtestületének**

**2017. április 25-én tartandó ülésére**

Tisztelt Képviselő-testület!

A Dél-Pest megyei kistérség települési önkormányzatai a térség fejlesztési stratégiáinak kidolgozása, megvalósításának elősegítése céljából 1996. június 28-án létrehozta a Dél Pest Megyei Önkormányzatok Területfejlesztési Társulását (a továbbiakban: DEPEM).

A társulásban részt vevő önkormányzatok több alkalommal hoztak döntést a társulás megszüntetéséről, illetve egyes önkormányzatok a társulásból történő kilépésről (Kocsér, Nagykőrös, Újszilvás), azonban a társulást mind a mai napig nem sikerült megszüntetni, mivel a társulás által elnyert és megvalósított Jászkarajenő, Kőröstetétlen kerékpárút fenntartási időszaka csak 2015. december 31-ével járt le.

A társulás ezen kívül más tényleges feladatot az elmúlt években már nem látott el, így indokolt annak megszüntetése.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 91. § b) pontjának, valamint a 88. § (2) bekezdésének rendelkezése szerint a társulás megszűnik, ha a társulásban részt vevő képviselő-testületek mindegyike minősített többséggel hozott döntésével azt elhatározza.

Mivel a társulást nem jogszabály, hanem az alapító önkormányzatok társulási megállapodása hozta létre, így a jogutódlás kérdését is az alapító önkormányzatok rendezik a megszüntetésről szóló döntésükben.

A Társulás az államháztartásról szóló 2011. évi CXCV. törvény (a továbbiakban: Áht.) alapján önállóan működő és gazdálkodó nem költségvetési szerv törzskönyvi jogi személy, amely a Magyar Államkincstár (MÁK) törzskönyvi nyilvántartásában szerepel, PIR azonosítóval rendelkezik.

Az Áht. 105. §. (3) bekezdése értelmében „a nem költségvetési szerv törzskönyvi jogi személy az alapító szerv által vagy törvényben meghatározott napon jön létre és szűnik meg”.

Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/E. § (3) bekezdésének d) pontja szerint megszüntető okiratként a társulás megszüntetéséről szóló megállapodás fogadható el.

A Társulást tehát az alapító önkormányzatok jogosultak jogutód nélkül megszüntetni, minősített többséggel elfogadott megszüntetésről szóló megállapodással.

A megállapodás felmondásáról szóló megállapodás tartalmazza:

- a szerv megnevezését, székhelyét

- a megszüntető szerveinek megnevezését, székhelyét

- a megszüntetés módját: jogutóddal vagy jogutód nélkül

- a jogutód megnevezését, székhelyét

- a megszűnés időpontját

- a kötelezettségvállalás utolsó napját, körét, mértékét

- a megszüntetés okát

- a vagyoni elszámolást

- az iratkezelést

- a pályázatok sorsát

- a társulás által vállalt kötelezettségeket (egyes esetekben ugyanis lehetséges, hogy a megkötött szerződés alapján nincs mód a kötelezett címzettjének változtatására, így a társulás megszüntetése a felhasznált források visszafizetésével járhat)

- a pénzforgalmi számlák megszüntetését

- munkajogi kérdéseket (foglalkoztatottakról való rendelkezés)

- a megállapodás felmondásáról szóló megállapodást elfogadó képviselő-testületi határozatok,

- B300 törlési kérelem nyomtatvány.

Az Ávr. 167/D. § (2) bekezdés b) pontjából következően a társulás törzskönyvi nyilvántartásból történő törlése a törlési kérelemnek (B300 törlési kérelem nyomtatvány), a társulás megszüntetésére vonatkozó megállapodás és az azt elfogadó tagönkormányzatok képviselő-testületi határozatainak csatolásával, a változástól számított 8 napon belül a Magyar Államkincstárhoz történő benyújtásával kérhető.

A törlés iránt a Társulás elnöke intézkedik az Albertirsai Közös Önkormányzati Hivatal közreműködésével a Magyar Államkincstár Pest Megyei Igazgatóságánál.

A Megszűnés napjával a Kincstár adatszolgáltatása alapján az adóhatóság hivatalból megszünteti a szerv adószámát.

A Társulás megszűnésének napjával – mint fordulónappal – el kell készíteni a társulás költségvetési beszámolóját, melyről az államháztartás számviteléről szóló 4/2013. (I. 11.) Korm. rendelet az alábbiak szerint rendelkezik:

„2. § (1) A költségvetési szerv, a központi kezelésű előirányzat, a fejezeti kezelésű előirányzat, az elkülönített állami pénzalap és a társadalombiztosítás pénzügyi alapja kezelő szerve, az állami vagyonról szóló 2007. évi. CVI. törvény 3. §. (1) bekezdésében meghatározott tulajdonosi joggyakorló szervezet, továbbá törvény által a tulajdonosi jogok gyakorlására feljogosított szervezet (a továbbiakban együtt: tulajdonosi joggyakorló szervezet), valamint a helyi önkormányzat, nemzetiségi önkormányzat, társulás, térségi fejlesztési tanács e rendelet előírásai szerint tesz eleget beszámolási és könyvvezetési kötelezettségének.

5. §. (1) A 7. § szerinti időszakról a könyvek zárását követően bizonylatokkal, szabályszerű könyvvezetéssel, e rendelet szabályai szerint folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint leltárral alátámasztott éves költségvetési beszámolót kell készíteni.

6. § (1) Éves Költségvetési beszámoló készül

f) a helyi önkormányzat, nemzetiségi önkormányzat, társulás, térségi fejlesztési tanács elemi költségvetéséről és a 10. § (2) bekezdése szerint azok mérlegében kimutatható vagyonról a helyi önkormányzat, nemzetiségi önkormányzat, társulás, térségi fejlesztési tanács egészére.

(2) Az éves költségvetési beszámoló részei:

a) a költségvetés végrehajtásának ellenőrzését és a zárszámadás elkészítését a költségvetési számvitellel biztosító

aa) költségvetési jelentés,

ab) maradvány kimutatás,

ac) adatszolgáltatás a személyi juttatások és a foglalkoztatottak, választott tisztségviselők összetételéről.

ad) adatszolgáltatás a társadalombiztosítás pénzügyi alapjaiból folyósított egyes ellátások és támogatások tervezett összegeiről és teljesítéséről,

ae) önkormányzati alrendszer sajátos gazdálkodásához kapcsolódó elszámolások,

b) a vagyoni helyzet és az eredményszemléletű bevételek, költségek, ráfordítások alakulását, valamint a zárszámadás kiegészítő információinak elkészítését a pénzügyi számvitellel biztosító

ba) mérleg,

bb) eredménykimutatás,

bc) költségekről és megtérült költségekről szóló kimutatás, és

bd) kiegészítő melléklet.

7. § (1) Az éves költségvetési beszámolót – az (5) bekezdésben foglalt kivétellel – a költségvetési év kezdetétől a mérleg fordulónapjáig terjedő időtartamra kell készíteni. Ha e rendelet az Szt. alkalmazását rendeli el, és a törvény üzleti évről szól, azon ezt az időszakot kell érteni.

(3) A mérleg fordulónapja az átalakítás vagy jogutód nélkül megszűnés miatt megszűnő költségvetési szervnél, társulásnál, nemzetiségi önkormányzatnál a megszűnés napja. Az éves költségvetési beszámolót jogutóddal megszűnő költségvetési szerv esetén a jogutód, jogutód nélkül megszűnő költségvetési szerv esetén az Áht. 11. § (5) bekezdése szerinti szerv, társulás esetén a társulási tanács munkaszervezeti feladatait ellátó költségvetési szerv, nemzetiségi önkormányzat esetén az Áht. 27. § (2) vagy (3) bekezdése szerinti szerv készíti el, költségvetési szerv esetén a megszűnő költségvetési szerv által átadott dokumentumok alapján”.

Fentiekre tekintettel az éves költségvetési beszámolót (záró beszámolót) a társulás munkaszervezeti feladatait ellátó Jászkarajenő Község Polgármesteri Hivatala készíti el a 4/2013. (I. 11.) Korm. rendelet 34. § (1) bekezdése alapján a megszűnés napját követő hatvan napon belül, és azt megküldi a tag önkormányzatoknak jóváhagyásra. Az irányító szerv (jelen esetben a tagönkormányzatok) által jóváhagyott éves költségvetési beszámolót 10 napon belül továbbítja a Kincstárnak.

A Társulás megszüntetéséről hozott döntéseket követően a társulás pénzforgalmi számláit 2017. június 30. napjával fel kell mondani.

Az Mötv 110. § (3) bekezdése szerint, amennyiben törvény másképp nem rendelkezik, a helyi önkormányzat társulásba bevitt vagyonát a társuló helyi önkormányzat vagyonaként kell nyilvántartani, a vagyonnövekmény a társult helyi önkormányzatok közös vagyona, és arra a Polgári Törvénykönyv közös tulajdonra vonatkozó szabályait kell alkalmazni.

A vagyonfelosztásról a társulási megállapodás VII. fejezete az alábbiak szerint rendelkezik.

„Megszűnés esetén a Társulás vagyonáról a közgyűlés dönt.”

Javaslom ezért, hogy a vagyon megosztását külön megállapodásban rendezzék a tag önkormányzatok.

A Társulásnak munkavállalója nincs, így munkajogi kérdések a megszűnéséhez kapcsolódóan nem merülnek fel.

**A fentiekre tekintettel javaslom az alábbi tartalmú önkormányzati határozat elfogadását:**

**…/2017. (IV.25.) határozat**

**Csemő Község Önkormányzatának Képviselő-testülete egyetért a Dél-Pest Megyei Önkormányzatok Területfejlesztési Társulása 2017. június 30. napjával történő megszüntetésével, s felhatalmazza a polgármestert a határozat mellékletét képező társulási megállapodás megszüntetéséről szóló megállapodás aláírására.**

**A Képviselő-testülete felkéri a polgármestert, hogy e határozatot küldje meg a Dél-Pest Megyei Önkormányzatok Területfejlesztési Társulása gesztorának.**

**Határidő: május 31.**

**Felelős: polgármester**

Csemő, 2017. április 19.

Dr. Lakos Roland

polgármester

**MEGÁLLAPODÁS**

**A DÉL-PEST MEGYEI ÖNKORMÁNYZATOK**

**TERÜLETFEJLESZTÉSI TÁRSULÁSA MEGSZÜNTETÉSÉRŐL**

A térség fejlesztési stratégiáinak kidolgozása, megvalósításának elősegítése érdekében létrejött társulási megállapodásban (a továbbiakban: Társulási megállapodás) részletesen megjelölt önkormányzatok képviselő-testületei a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ában kapott felhatalmazással a Dél-Pest Megyei Önkormányzatok Területfejlesztési Társulását

megszüntetik:

I. A megszűnő Társulás neve, székhelye:

A társulás neve: Dél-Pest Megyei Önkormányzatok Területfejlesztési Társulása

A Társulás székhelye: 2746 Jászkarajenő, Rákóczi Ferenc u. 16.

II. A Társulást megszüntető tagok neve, székhelye és képviselője

1) Abony Város Önkormányzata

Székhelye: 2740 Abony, Kossuth tér 1.

Képviselője: Romhányiné dr. Balogh Edit polgármester

2) Albertirsa Város Önkormányzata

Székhelye: 2730 Albertirsa, Irsay K. u. 2.

Képviselője: Fazekas László polgármester

3) Cegléd Város Önkormányzata

Székhelye: 2700 Cegléd, Kossuth tér 1.

Képviselője: Takáts László polgármester

4) Ceglédbercel Község Önkormányzata

Székhelye: 2713 Ceglédbercel, Pesti út 61.

Képviselője: Török József polgármester

5) Csemő Község Önkormányzata

Székhelye: 2713 Csemő, Petőfi S. u. 1.

Képviselője: Dr. Lakos Roland polgármester

6) Dánszentmiklós Község Önkormányzata

Székhelye: 2735 Dánszentmiklós, Dózsa Gy. u. 100.

Képviselője: Sipeki Zsolt polgármester

7) Jászkarajenő Község Önkormányzata

Székhelye: 2746 Jászkarajenő, Rákóczi Ferenc u. 16.

Képviselője: Palya István Kálmán polgármester

8) Kőröstetétlen Község Önkormányzata

Székhelye: 2745 Kőröstetétlen, Kocséri út 4.

Képviselője: Pásztor Imre polgármester

9) Mikebuda Község Önkormányzata

Székhelye: 2736 Mikebuda, Fő utca 19.

Képviselője: Takácsné Mocsári Ibolya polgármester

10) Nyársapát Község Önkormányzata

Székhelye: 2712 Nyársapát, Arany János u. 11.

Képviselője: Kis Miklós polgármester

11) Tápiószőlős Község Önkormányzata

Székhelye: 2769 Tápiószőlős, Kossuth Lajos út 65.

Képviselője: Dr. Szoboszlay Árpád polgármester

12) Törtel Község Önkormányzata

Székhelye: 2747 Törtel, Szent István tér 1.

Képviselője: Godó Tibor polgármester

(továbbiakban: Önkormányzatok)

III. A Társulás megszüntetésének körülményei

1. A Társulás megszűnésének időpontja (hatálya): 2017. június 30.

2. A megszüntetés módja: alapító szerv általi, jogutód nélküli megszüntetés.

3. A Társulás megszüntetésének oka: az Mötv. 91. § b) pontja alapján a társulás megszűnik, ha a társulás tagjai a 88. § (2) bekezdés szerinti többséggel azt elhatározzák.

(Az Mötv. 88. § (2) bekezdése szerint: „(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”)

A tagok képviselő-testületi minősített többséggel hozott döntéssel a Társulást megszüntető jelen megállapodás jóváhagyásáról döntenek.

4. A megszűnő Társulás által ellátott feladatok jövőbeni ellátásának módja:

A Társulás megszűnését követően, az Európai Uniós pályázaton elnyert támogatásból épített kerékpárút Kőröstetétlen és Jászkarajenő települések önkormányzatainak tulajdonába kerül és a kerékpárutak fenntartására vonatkozó kötelezettség ezen önkormányzatokat terheli.

IV. A Társulás vagyonának felosztása

1. A Társulás részére a tagok alapításkor vagyontárgyat nem adtak át.

2. A létrejött vagyont átadja a beruházásban közvetlenül érintett önkormányzatoknak, akik azt saját számviteli nyilvántartásukban, mint az adott területek értékkorrekcióját tartják nyilván és gondoskodnak a pályázat során a Társulás által vállalt kötelezettségek teljesítéséről.

3. Az átadott vagyonról szóló kimutatás valamennyi tag által jóváhagyott okiratban kerül rögzítésre.

V. Iratkezelés

A megszűnő Társulás irattári anyagát jelenleg a Jászkarajenői Polgármesteri Hivatal kezeli, mely a megszűnés időpontját követően is gondoskodik annak további elhelyezéséről, biztonságos megőrzéséről, kezeléséről, használhatóságáról.

VI. A Társulás megszűntetésével összefüggő átmeneti rendelkezések

1. A kötelezettségvállalás rendje: a Társulási Tanács Elnöke a megszűnés időpontjáig 2017. június 30. napjáig vállalhat kötelezettséget. A Társulás ezzel ellentétes kötelezettségvállalása semmis.

2. A megszűnő Társulás általi kötelezettségvállalások határideje: 2017. június 30.

3. A Társulás tagjai kijelentik, hogy egymással szemben a Társulással kapcsolatban további követelésük nincs.

4. A Társulás alkalmazásában álló személyekkel kapcsolatos munkáltatói intézkedések: a Társulásnak jelenleg nincs alkalmazottja, a Társulás munkaszervezeti feladatait a Jászkarajenői Polgármesteri Hivatal állományában lévő köztisztviselők látják el 2017. június 30. napjáig.

5. A Társulás tagjai megállapodnak abban, hogy amennyiben közöttük e megállapodás aláírását követően a megállapodás tárgyára vonatkozóan olyan vitás kérdés keletkezne, amelyben egymással nem tudnak megegyezni, vitájukat a Ceglédi Járásbíróság jogosult eldönteni.

6. Jelen megállapodás nem szabályozott kérdésekben a Társulás tagjai a Ptk. vonatkozó rendelkezéseit tekintik irányadónak. A Társulás tagjai kijelentik, hogy a hivatkozott törvényekben foglaltak alapján létrejött megállapodásuk kölcsönös érdekeiknek mindenben megfelel, tartalmát ismerik, azonosan értelmezik és magukra nézve kötelezően elismerve mindkét fél részére helybenhagyva saját kezűleg írták alá.

Albertirsa, 2017………………

Záradék

A Társulást alkotó települési önkormányzatok képviselő-testületei a jelen megszüntető Megállapodást minősített többséggel meghozott határozataikban jóváhagyták, az abban foglaltakat önmagukra nézve kötelező rendelkezésként fogadták el.

A Megállapodást jóváhagyó határozatok száma:

1) Abony Város Önkormányzat Képviselő-testülete /2017. (…..) számú határozata

2) Albertirsa Város Önkormányzat Képviselő-testülete /2017. (….) számú határozata

3) Cegléd Város Önkormányzat Képviselő-testülete /2017. (……) számú határozata

4) Ceglédbercel Község Önkormányzat Képviselő-testülete /2017. (…..) számú határozata

5) Csemő Község Önkormányzat Képviselő-testülete /2017. (……..) számú határozata

6) Dánszentmiklós Község Önkormányzat Képviselő-testülete /2017. (……) számú határozata

7) Jászkarajenő Község Önkormányzat Képviselő-testülete /2017. (…..) számú határozata

8) Kőröstetétlen Község Önkormányzat Képviselő-testülete /2017. (……….) számú határozata

9) Mikebuda Község Önkormányzat Képviselő-testülete /2017. (…….) számú határozata

10) Nyársapát Község Önkormányzat Képviselő-testülete /2017. (………..) számú határozata

11) Tápiószőlős Község Önkormányzat Képviselő-testülete /2017. (……….) számú határozata

12) Törtel Község Önkormányzat Képviselő-testülete /2017. (…………) számú határozata

A Társulást alkotó települési önkormányzatok képviselő-testületei nevében a Megállapodást aláírásával látta el:

Abony Város Önkormányzata Albertirsa Város Önkormányzata

Romhányiné dr. Balogh Edit Fazekas László

polgármester polgármester

Cegléd Város Önkormányzata Ceglédbercel Község Önkormányzat

Takáts László Török József

polgármester polgármester

Csemő Község Önkormányzata Dánszentmiklós Község Önkormányzata

Dr. Lakos Roland Sipeki Zsolt

polgármester polgármester

Jászkarajenő Község Önkormányzata Kőröstetétlen Község Önkormányzata

Palya István Kálmán Pásztor Imre

polgármester polgármester

Mikebuda Község Önkormányzata Nyársapát Község Önkormányzat

Takácsné Mocsári Ibolya Kis Miklós

polgármester polgármester

Tápiószőlős Község Önkormányzata Törtel Község Önkormányzata

Dr. Szoboszlay Árpád Godó Tibor

polgármester polgármester