**Tárgy: Helyi elismerő címekre javaslat kérése**

**ELŐTERJESZTÉS**

**Csemő Község Képviselő-testületének**

**2017. április 25-én tartandó ülésére**

Tisztelt Képviselő-testület!

Csemő Község Önkormányzatának Képviselő-testülete 10/2015. (X.02.) számon fogadott el rendeletet a helyi kitüntetésekről.

A község társadalmi, gazdasági életében, a lakosság javára sikeres tevékenységet folytató, vagy más módon tartósan és önzetlenül szolgáló szakmai, vagy közszolgálati tevékenységet végzők munkájának elismerésére a rendelet értelmében a Képviselő-testület minden évben elismerő címek adományozásáról dönthet.

A rendelet értelmében:

1. *„Csemő Díszpolgára” címben* részesíthető az a csemői vagy Csemőből elszármazott vagy tevékenysége miatt Csemőhöz köthető személy, aki elismerésre méltó tevékenységével pozitív példát mutatott és mutat a felnövekvő ifjúságnak. Az elismerő címre javaslatot tehet minden csemői lakos, szervezet, egyesület, intézményvezető, önkormányzati képviselő, képviselő-testület és annak bizottsága, és a polgármester. A javaslatot írásban indoklással együtt Csemő Község Önkormányzata Képviselő-testületéhez kell benyújtani.
2. A *„Község Kiváló Mestere” elismerő címben* részesíthető az, aki kiemelkedő eredményt ért el szakmai felkészültsége alapján a munkájában, kitűnik a közéletben való részvételével, a község közéletében hosszú időn át magas színvonalú munkát végzett, példaértékűen tevékenykedett saját szakmájának területén, s ezzel általános elismerést vívott ki. Az elismerés adományozására javaslatot tehet minden csemői lakos, szervezet, egyesület, intézményvezető, önkormányzati képviselő, képviselő-testület és annak bizottsága, és a polgármester. A javaslatot írásban indoklással együtt Csemő Község Önkormányzata Képviselő-testületéhez kell benyújtani.
3. *„Csemő Község Közszolgálatáért” elismerő címre* az válhat érdemessé, aki a polgármesteri hivatalban, a Ladányi Mihály Általános Iskolában, valamint a Nefelejcs Óvodában több, mint 30 éven át magas színvonalú szakmai, közszolgálati munkát végzett, munkájával általános elismerést vívott ki munkatársai és a község lakosai körében. Az elismerő címre javaslatot tehet a polgármester, a képviselők, a jegyző, az iskola vezetője, az óvoda vezetője. A javaslatot írásban indoklással együtt Csemő Község Önkormányzata Képviselő-testületéhez kell benyújtani.
4. *„Csemő Fejlődéséért” elismerő címre* az válhat érdemessé, aki Csemő község érdekében a kultúra vagy az oktatás vagy a gazdaság vagy a sport vagy az egyházi élet terén tartósan kiemelkedő tevékenységet folytatott, tevékenységével hozzájárult a község fejlődéséhez, gyarapodásához. Az elismerő címre javaslatot tehet a polgármester, a képviselők, a Képviselő-testület bizottságai, és a jegyző. A javaslatot írásban indoklással együtt Csemő Község Önkormányzata Képviselő-testületéhez kell benyújtani.

A fentiek alapján a „Csemő Díszpolgára” és a „Község Kiváló Mestere” elismerő címek kapcsán a Csemői Hírmondóban és a települési weboldalon való meghirdetést javaslom, míg a „Csemő Község Közszolgálatáért” és a „Csemő Fejlődéséért” elismerések kapcsán a javaslattételre jogosultak számára a felhívás adattartalmának közlését javaslom.

Kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjenek:

**határozati javaslat**

**........../2017. (IV.25.) határozat**

**Csemő Község Képviselő-testülete tájékoztatást tesz közzé a Csemői Hírmondóban és a települési weboldalon a község „díszpolgára” cím adományozásának lehetőségéről.**

**A javaslatokat 2017. május 25-ig lehet leadni a Polgármesteri Hivatalban. A beérkezett ajánlások alapján a Képviselő-testület a júniusi testületi ülésén dönt a díszpolgár személyéről.**

Határidő: június havi testületi ülés

Felelős: polgármester

**határozati javaslat**

**........../2017. (IV.25.) határozat**

**Csemő Község Képviselő-testülete tájékoztatást tesz közzé a Csemői Hírmondóban és a települési weboldalon a „község kiváló mestere” cím adományozásának lehetőségéről.**

**A javaslatokat 2017. május 25-ig lehet leadni a Polgármesteri Hivatalban. A beérkezett ajánlások alapján a Képviselő-testület a júniusi testületi ülésén dönt a kiváló mester személyéről.**

Határidő: június havi testületi ülés

Felelős: polgármester

**határozati javaslat**

**........../2017. (IV.25.) határozat**

**Csemő Község Képviselő-testülete tájékoztatja a javaslatételre jogosult személyeket „Csemő Község Közszolgálatáért” és a”Csemő Fejlődéséért” elismerő címek adományozásának lehetőségéről.**

**A javaslatokat 2017. május 25-ig lehet leadni a Polgármesteri Hivatalban. A beérkezett ajánlások alapján a Képviselő-testület a júniusi testületi ülésén dönt az elismerő címek odaítéléséről.**

Határidő: június havi testületi ülés

Felelős: polgármester

Csemő, 2017. április 19.

Dr. Lakos Roland

polgármester